**Սալիմ Կեշիուշ** (ֆր.՝ Salim Kechiouche, ապրիլի 2, 1979(1979-04-02), Լիոն), թատրոնի և կինոյի ֆրանսիացի դերասան։

Կենսագրություն
--------------

Սալիմ Կեշիուշը ծնվել է 1979 թվականի ապրիլի 2֊ին, ֆրանսիական Լիոն քաղաքում՝ ալժիրցիների աղքատ ընտանիքում։ Երբ Սալիմն ընդամենը 15 տարեկան էր, նրան նկատեց ֆրանսիացի ռեժիսոր Գաել Մորելին, ով Կեշիուշին իր առաջին լիամետրաժ՝ «Լրիվ առաջ» (ֆր.՝ À toute vitesse) ֆիլմում դեր տվեց։

Դրանից հետո դերասանը խաղաց Մորելի ևս մի քանի ֆիլմերում․ «Առաջին ձյուն» (ֆր.՝ Premières neiges 1999), «Կլան» (ֆր.՝ Le clan 2004) և «Կյանքը նրանից հետո» (ֆր.՝ Après lui 2007)։

Դեռևս դեռահաս Սալիմը դերասանական արվեստին վերաբերվում էր սիրողական մակարդակով։ Սակայն Մորելի հետ աշխատանքը, ինչպես նաև Ֆրանսուա Օզոնի «Կրիմինալ սիրահարները» (ֆր. *Les Amants criminels*) ֆիլմում ձեռք բերած փորձը նրա մեջ կիրք արթնացրին այդ մասնագիտության նկատմամբ, և նա որոշեց իր կարիերան ստեղծել այդ ոլորտում։ Սալիմը ընդունվում է դերասանական դպրոց և ավարտում այն 2002 թվականին։

Տասնչորս տարեկան հասակից դերասանը զբաղվել է բռնցքամարտով։ 1998 թվականին նա դարձել է Ֆրանսիայի քիքբոքսնինգի չեմպիոն։ 1999 և 2002 թվականներին Սալիմը մուայ թայի առաջնություններում զբաղեցրել է երկրորդ տեղը։ Նրա սպորտային ունակությունները օգտագործվել են ռեժիսորների կողմից։ Այդպես նա Ֆրանսուա Օզոնի «Կրիմինալ սիրահարները» ֆիլմում խաղացել է բռնցքամարտիկի դեր, իսկ Գաել Մորելի «Կլան» ֆիլմում կապոեյրա է կատարել։

2005 թվականին Ամանդա Լիրի հետ Սալիմը նկարահանվել է «Ժիգոլո» (Gigolo) կարճամետրաժ ֆիլմում, որը նոմինացված էր «Ոսկե արջ»֊ի Բեռլինի կինոփառատոնում։ Սալիմը խաղում էր մարմնավաճառ տղամարդու դեր, ով ցանկանում էր վերադառնալ կյանքի բնականոն հունին՝ պայքարելով ներքին ինքնակործանման կրքի դեմ։ Նա լավ չէր հասկանում, թե ինչ էր կատարվում աշխարհում, աշխարհը նրա համար բառացիորեն կործանվում էր։ Նա ոչ ոքի իր մոտ չի թողնում և սկսում է թմրանյութեր օգտագործել։ Անգամ նրան սիրահարված հարուստ աղջիկը անկարող է լինում նրան օգնել։

2004 թվականից դերասանը սկսել է խաղալ թատրոնում։ Նրա ամենահայտնի բեմական դերը եղել է Ջուզեպե Պազոլինիի դերը «Պյեր Պաոլո Պազոլինիի կյանքն ու մահը» (Vie et mort de Pier Paolo Pasolini) ներկայացման մեջ։ Հենց այդ թվականին այդ պիեսի հիման վրա նկարահանվել է համանուն հեռուստատեսային ֆիլմ՝ Սալիմ Կեշիուշի մասնակցությամբ։

Վերջին տարիների բազում դերասանական աշխատանքների մեջ առանձնանում է արաբ Մեսիրի դերը «Ավագ դպրոց» ֆիլմում։

Այժմ դերասանն ապրում է Փարիզում և շարունակնում խաղալ թատրոնում և կինոյում։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2013 | ֆ | Փարիզ ամեն գնով | *Paris à tout prix* | Մեհդի |
| 2013 | ֆ | Ադելի կյանքը | *La vie d'Adèle - Chapitres 1 et 2* | Սամիր |
| 2011 | ֆ |  | *Bruleurs* |  |
| 2011 | ֆ | Հարամ | *Haram* |  |
| 2011 | ֆ |  | *Marriage Blues* |  |
| 2009-2010 | ս | Կյանքերի պատմություն | *Histoires de vies* | Քարիմ |
| 2009 | ֆ | Մեր թախիծի հետքը | *Le fil* | Բիլալ |
| 2008 | ֆ |  | *Fortunes* |  |
| 2008 | ֆ |  | *Fatoush* | անձնագրային հսկիչ |
| 2007 | ֆ | Կյանքը նրանից հետո | *Après lui* |  |
| 2007 | ֆ | Երեկոն բաժանումից հետո | *Nos retrouvailles* | Քարիմ |
| 2006 | ֆ | Փարիզ 2010․ Մեծ ջրհեղեղ | *Paris 2010: La grande inondation* | Մալիք |
| 2006 | ֆ | Հաջորդ տարի | *L'année suivante* |  |
| 2005 | ֆ | Սինեմատոն | *Cinematon* | խաղում է իր դերը |
| 2005 | ֆ | Մահվան ժամանակ | *Temps morts* |  |
| 2005 | ֆ | Ժիգոլո | *Gigolo* | Քարիմ |
| 2004 | ֆ | Պազոլինիի կյանքը և մահը | *Vie et mort de Pier Paolo Pasolini* | Ջուզեպե Պելոզի |
| 2004 | ֆ | Կլան | *Le clan* | Օլիվերայի սիրեկան |
| 2004 | ֆ | Ավագ դպրոց | *Grande école* | Մեսիր |
| 1999 | ֆ | առաջին ձյունը | *Premières neiges* | Քասեմ |
| 1999 | ֆ | Կրիմինալ սիրահարները | *Les amants criminels* | Սաիդ |
| 1996 | ֆ | Լրիվ առաջ | *À toute vitesse* | Ժամել |

Արտաքին հղումներ
----------------

* Սալիմ Կեշիուշ (անգլ.) *Internet Movie Database* կայքում
* Դերասանի պաշտոնական կայքը Archived 2012-01-24 at the Wayback Machine. (ֆր.)
* Սալիմ Կեշիուշը ֆեյսբուքում
* Սալիմ Կեշիուշի խումբը ՎԿ֊ում

Ծանոթագրություններ
------------------

1. 1 2  filmportal.de — 2005.
2. 1 2  *Deutsche Nationalbibliothek* Record #142962635 // Gemeinsame Normdatei (գերմ.) — 2012—2016.
3. 1 2 3  "Salim Kechiouche: "aimer se mettre en risque"". Արխիվացված from the original on 2012 թ․ սեպտեմբերի 10. Retrieved 2012 թ․ հունվարի 20.
4. 1 2  "Salim Kechiouche, voué aux gays". Արխիվացված from the original on 2012 թ․ սեպտեմբերի 10. Retrieved 2012 թ․ հունվարի 21.
5. ↑  "Awards for Gigolo". Արխիվացված from the original on 2012 թ․ սեպտեմբերի 10. Retrieved 2012 թ․ հունվարի 21.
6. ↑  "Vie et mort de Pier Paolo Pasolini". Արխիվացված from the original on 2012 թ․ սեպտեմբերի 10. Retrieved 2012 թ․ հունվարի 21.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ · Rotten Tomatoes |
|  |
| 

|  Չափորոշչային վերահսկողություն |
| --- |
|  |
| BNF: 146396126 · CONOR: 249962851 · GND: 142962635 · ISNI: 0000000114931541 · LCCN: no2002030286 · NUKAT: n2015090130 · SUDOC: 105745855 · VIAF: 69188010 · WorldCat VIAF: 69188010 |

 |

 |